Diari Oficial de la Generalitat Valenciana


Sumari del DOGV 8215, del 18-01-2018 (2018/454)

Extracte de la Resolució de 29 de desembre de 2017, del Vicerectorat d'Estudis de Grau i Política Lingüística, per la qual es convoquen ajudes a projectes de creativitat, innovació i inclusió sociocultural Emergents 2017.
-----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8215

Data del DOGV
:   18-01-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/454


Data del document
:   29-12-2017

Organisme emissor
:   Universitat de València

Tipus de document
:   Extracte

Descriptors 

:   * ajuda pública

Extracte de la Resolució de 29 de desembre de 2017, del Vicerectorat d'Estudis de Grau i Política Lingüística, per la qual es convoquen ajudes a projectes de creativitat, innovació i inclusió sociocultural Emergents 2017. [2018/454]  
BDNS (identif.): 381801.  
De conformitat amb el que estableixen els articles 17.3.b i 20.8.a de la Llei 38/2003, de 17 de novembre, general de subvencions, se'n publica l'extracte de la convocatòria, el text complet de la qual podeu consultar en la Base de Dades Nacional de Subvencions   
http://www.pap.minhap.gob.es/bdnstrans:  
  
Primer. Beneficiaris  
Persones joves de 18 a 35 anys, entitats i col·lectius en què almenys el 50 % dels membres han de tenir les edats esmentades. La data que es té en compte per a valorar si la persona participant posseeix el requisit de l'edat per a participar en el programa d'ajudes, és la data de finalització del termini de presentació de projectes.  
  
Segon. Objecte  
Donar suport a les intervencions socioculturals que s'efectuen en el terme municipal de València, a través de projectes d'innovació artística o sociocultural que plantegen i desenvolupen estratègies i experiències d'inclusió social i de dinamització d'espais socials i urbans.  
  
Tercer. Bases reguladores  
La convocatòria està publicada en la URL: https://www.uv.es/fatwireed/Satellite/cultura/ca/que-1286028851305.html  
  
Quart. Quantia  
L'import total màxim de les ajudes a concedir ascendeix a 30.000 €. Les ajudes atorgades no han de superar els 4.000 € per projecte. La quantitat de les ajudes que es resolga concedir pot ser inferior a la sol·licitada per la persona o entitat sol·licitant, quan la comissió d'avaluació indique les raons en la seua proposta de resolució. Així mateix, en el cas que els imports de les sol·licituds de les persones o entitats que complisquen els requisits i, que siguen seleccionades supere l'import màxim de les ajudes, es pot procedir al prorrateig de l'import entre aquestes, d'acord amb el que s'estableix en l'article 22.1 de la Llei 38/2003, de 17 de novembre, general de subvencions. En aquest supòsit es podrà instar el beneficiari o la beneficiària a la reformulació de la seua sol·licitud per ajustar els compromisos i condicions a l'ajuda atorgada.  
  
Cinqué. Termini de presentació de sol·licituds  
El termini de presentació de sol·licituds comença a partir de l'endemà de la publicació de l'extracte de la resolució de la convocatòria en el Diari Oficial de la Generalitat Valenciana (DOGV) i finalitzarà transcorreguts 20 dies hàbils des d'aquesta publicació.  
  
Sisé. Altres dades  
La sol·licitud ha de ser acompanyada de la documentació següent:  
1. Fotocòpia del NIF de l'entitat o associació o, si escau, el DNI de tots els sol·licitants, en el cas d'agrupació de persones o col·lectius.  
  
2. Memòria de les activitats realitzades per l'entitat o associació sol·licitant o, si no n'hi ha, currículum de les persones físiques.  
3. Memòria tècnica del projecte a desenvolupar, amb informació detallada d'aquest i documentació complementària que es considere oportú aportar.  
4. Declaració responsable signada per tots els sol·licitants, segons model normalitzat, en la qual s'acredite el compliment de les obligacions tributàries i amb la Seguretat Social i que no s'incorre en cap de les circumstàncies recollides en els articles 13.2 i 13.3 de la Llei 38/2003, general de subvencions.  
  
València, 29 de desembre de 2017.- La vicerectora d'Estudis de Grau i Política Lingüística, p. d., el rector (DOGV 27.01.2017): Isabel Vázquez Navarro.